**Ministru kabineta rīkojuma projekta**

**„Par nacionālās koncertzāles ar konferenču funkciju projekta**

**īstenošanu Rīgā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par nacionālās koncertzāles ar konferenču funkciju projekta īstenošanu Rīgā” (turpmāk – Projekts) sagatavots, pamatojoties uz:1. Ministru kabineta 2016.gada 14.novembra rīkojuma Nr.673 „Par konceptuālo ziņojumu „Par akustiskās koncertzāles īstenošanas modeli Rīgā”” (turpmāk – MK rīkojums Nr.673) 3.punktu – kultūras ministram līdz 2017.gada 30.jūnijam iesniegt noteiktā kārtībā Ministru kabinetā rīkojuma projektu par akustiskās koncertzāles Rīgā projekta īstenošanu;
2. Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likuma 11.pantu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz pārtraukt 2016.gada 14.novembra konceptuālajā ziņojumā „Par akustiskās koncertzāles īstenošanas modeli Rīgā” (turpmāk – konceptuālais ziņojums) ietverto akustiskās koncertzāles projekta īstenošanas modeļa C alternatīvas īstenošanu, ņemot vērā informatīvajā ziņojumā „Par veikto finanšu un ekonomisko aprēķinu nacionālās koncertzāles (ar konferenču centru) projekta īstenošanai publiskās un privātās partnerības jomā Rīgā rezultātiem, secinājumiem un turpmāko rīcību” ietvertos secinājumus, kā arī atzīt par spēku zaudējušu MK rīkojumu Nr.673.Lai risinātu jautājumu par nacionālas koncertzāles ar konferenču funkciju projekta īstenošanu Rīgā, Kultūras ministrijai jāizstrādā un jāiesniedz Ministru kabinetā konceptuālais ziņojums par nacionālās koncertzāles ar konferenču funkciju projekta īstenošanu sadarbībā ar Rīgas domi uz pašvaldības īpašumā esošas zemes Rīgas centrā, vienlaikus tajā ietverot šādus projekta risinājumus: novietnes pamatojumu, finansēšanas pamatojumu, īstenošanas termiņu, apsaimniekošanas modeli un valsts un pašvaldības sadarbības līguma nosacījumus projekta īstenošanā.Ņemot vērā iepriekšminēto, Kultūras ministrijai jāizstrādā likumprojekts par Nacionālās koncertzāles projekta īstenošanu, likumā nosakot koncertzāles īstenošanas vietu, projekta īstenotājus, termiņus un finansējumu.Lai atrastu iespējami labāko koncertzāles projekta īstenošanas modeli, tika veikta izpēte un aprēķini arī 2016.gada 14.novembra konceptuālā ziņojumā „Par akustiskās koncertzāles īstenošanas modeli Rīgā” minētajai alternatīvai „A”, kas paredz to, ka projekta attīstību un īstenošanu nodrošina valsts. Līdz ar to tika izvērtēta iespēja realizēt projektu AB dambī.Sākotnēji secināms, ka koncertzāles un konferenču centra telpas AB dambī nebūs pilnībā pielāgojamas lielo konferenču funkciju nodrošināšanai starptautiskajā līmenī, ņemot vērā, ka šīs funkcijas sekmīgai ekspluatācijai ir identificēts, ka nepieciešamas auditorijas ar ietilpību līdz 3 000 apmeklētājiem.Atbilstoši Ministru kabineta 2017.gada 24.oktobra noteikumu Nr.635 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1. specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas „Ieguldījumi kultūras un dabas mantojuma attīstībai nacionālas nozīmes attīstības centru pašvaldībās īstenošanas noteikumi” 19.punktam 5.5.1.SAM projektu iesnieguma sagatavošanā obligāti jāveic izmaksu un ieguvu analīze. Tās ietvaros tiek izstrādāts projekta jutīguma un risku izvērtējums un to finanšu un ekonomiskās ietekmes izvērtējums, līdz ar to ir iespēja noteikt, vai pieejamie finanšu resursi būs pietiekami, lai segtu projekta izmaksas tā ieviešanas un uzturēšanas fāzēs, īstenojot projektā izvirzītās funkcionalitātes prasības.Koncertzāles precīza atrašanās vieta tiks noteikta, izstrādājot konceptuālo ziņojumu par nacionālās koncertzāles ar konferenču funkciju projekta īstenošanu sadarbībā ar Rīgas domi uz pašvaldības īpašumā esošas zemes Rīgas centrā.Tāpēc, lai nodrošinātu konferenču centra sekmīgai ekspluatācijai atbilstošu ietilpību (līdz 3 000 apmeklētājiem), Ekonomikas ministrija virza izskatīšanai un lēmuma pieņemšanai Ministru kabineta sēdē atsevišķu informatīvo ziņojumu “Par finanšu līdzekļu piešķiršanu konferenču centra finanšu un ekonomiskā pamatojuma izstrādei” (turpmāk – EM informatīvais ziņojums). EM informatīvais ziņojums ir izstrādāts, lai informētu Ministru kabinetu par turpmāko rīcību konferenču centra izveidē un tam nepieciešamajiem finanšu līdzekļiem. Lai sniegtu padziļinātāku konferenču centra ekonomiskā pienesuma Latvijas tautsaimniecībai analīzi, Ekonomikas ministrija vēlas informēt Ministru kabinetu par darījuma tūrisma nozīmi Latvijas tautsaimniecībā, nepieciešamību attīstīt Latvijā konferenču centru un novirzīt finanšu līdzekļus konferenču centra finanšu un ekonomiskā pamatojuma izstrādei. EM informatīvais ziņojums ietver informāciju par vairākām alternatīvām iespējamiem projektiem. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. U.Zariņš

Sniedze 67330234

Kitija.Sniedze@km.gov.lv